భారతీయ జనతాపార్టీ అధ్యక్షుడు అమిత్ షాను సోహ్రబుద్దీన్ ఎన్కౌంటర్ వివాదం వదిలేట్టు లేదు. ఈ కేసును గతంలో విచారించిన సీబీఐ ప్రత్యేక న్యాయస్థానం జడ్జి మరణం మీద ఇప్పుడు కొత్తగా అనుమానాలు రేగుతున్నాయి. బ్రిజ్గోపాల్ హరికిషన్ లోయా మూడేళ్ళ క్రితం గుండెపోటుతో మరణించడంతో ఆయన స్థానంలో వచ్చిన న్యాయమూర్తి తన తీర్పుతో ఈ కేసును కీలకమైన మలుపు తిప్పేశారు. అమిత్ షాను నిర్దోషిగా ఒడ్డునపడేసిన ఈ కీలకమైన పరిణామానికి జస్టిస్ లోయా మరణం ప్రత్యక్షంగానో, పరోక్షంగానో దోహదపడింది కనుక, ఆ మరణం మీద ఇప్పుడు కుటుంబీకులు వెలిబుచ్చుతున్న అనుమానాలకు విశేషమైన ప్రాధాన్యం ఉన్నది. లోయా తండ్రి, సోదరితో ‘కారవాన్’ మ్యాగజైన్ ప్రచురించిన ఇంటర్వ్యూ అనంతరం పత్రికలు, చానెళ్ళు రంగంలోకి దిగి లోయా మరణానికి సంబంధించిన భిన్నమైన వాదనలను వినిపిస్తున్నాయి. కుటుంబీకులే అనుమానాలతో పాటు అవినీతి ఆరోపణలు కూడా చేసిన నేపథ్యంలో సుప్రీంకోర్టు పర్యవేక్షణలో లోయా మరణ రహస్యాన్ని ఛేదించాలన్న డిమాండ్ ఊపందుకుంటున్నది.తోటి న్యాయమూర్తి కుమార్తె వివాహ విందు కోసం 2014 నవంబరు 30న ముంబై నుంచి నాగపూర్ వెళ్ళి, అక్కడ ఓ గెస్టుహౌస్లో బసచేసిన లోయా గుండెపోటుతో మరణించారు. ఆయనను ప్రోత్సహించి తమతో పాటు తీసుకువెళ్ళిన ఇద్దరు న్యాయమూర్తులు ఇప్పుడు కుటుంబీకుల వాదనలను ఖండిస్తున్నారు. లోయాకు గుండెపోటు వచ్చిందన్న సమాచారం తమకు తెలిపిన తేదీలు, సమయం, ఆసుపత్రికి తరలించిన విధానం ఇత్యాది అంశాలపై కుటుంబీకులకు చాలా అనుమానాలున్నాయి. ఆటోలు దొరకని చోటులో ఉంటూ అర్ధరాత్రి ఆటోలో తరలించామని చెప్పడం, ఈసీజీ సౌకర్యంలేని ఆసుపత్రిలో తీసిన ఈసీజీలో గుండెపోటు రికార్డు కావడం, అందులో లోయా పేరు భిన్నంగా ఉండటం, ఆయన మరణించినట్టుగా అర్ధరాత్రే తమకు చెప్పినా, మర్నాడు ఉదయం 6.15 గంటలకు మరణించినట్టుగా పోస్టుమార్టం రికార్డుల్లో ఉండటం వంటివి కుటుంబీకుల ఆరోపణల్లో కొన్ని. లోయా మరణంపై తమకు వెంటనే అనుమానాలు రాలేదనీ, ఆయన గుండెపోటుతో మరణించినట్టుగానే విశ్వసించామనీ, అయినప్పటికీ పోస్టుమార్టం నిర్వహించారనీ, అది కూడా తామెవ్వరూ రాకముందు, తమ ఆమోదం లేకుండా హడావుడిగా జరిగిందని వారి వాదన. తన సోదరుడి మెడమీద, చొక్కా వెనుకభాగంపై తనకు ఎండిపోయిన రక్తపు మరకలు కనిపించాయనీ, తలపై గాయాలున్నాయనీ, కానీ పోస్టుమార్టం నివేదికలో వీటి ప్రస్తావన లేదని స్వయంగా డాక్టర్ కూడా అయిన లోయా సోదరి అనూరాధ ఆరోపిస్తున్నారు. ఇక, మృతదేహాన్ని పూర్వీకుల గ్రామం కాటేగావ్లో ఖననం చేయాలన్న నిర్ణయంలోనూ తమ పాత్ర ఏమీలేదని వారంటున్నారు. ఆ గ్రామాన్ని గుర్తించి నిర్ణయించడంలోనూ, మృతదేహాన్ని తరలించడంలోనూ ఈ ఇద్దరు న్యాయమూర్తులతో పాటు ఈశ్వర్ బహేటీ అనే వ్యక్తి కీలకమైన పాత్ర పోషించాడట. ఇతడు ఆరెస్సెస్ కార్యకర్తట. లోయా సెల్ఫోన్ను కుటుంబీకులకు అప్పగించవలసింది పోలీసులు కాగా, వారంరోజుల తరువాత ఈ ఈశ్వర్ పూర్తిగా కాల్డేటా తుడిచేసిన ఫోన్ను కుటుంబీకులకు ఇచ్చాడట. లోయాకు గుండెపోటు వచ్చిన క్షణంలో మొదట దాండే ఆసుపత్రికీ, అక్కడ నుంచి మెడిట్రినా ఆసుపత్రికీ తరలించిన న్యాయమూర్తులు భూషణ్ గవాయ్, సునీల్ కుటుంబీకుల ఆరోపణలను తీవ్రంగా ఖండిస్తున్నారు. మీడియాలో ప్రముఖంగా వస్తున్న వారివాదనలు చూసినప్పుడు కుటుంబీకులు వెలిబుచ్చుతున్న అనుమానాలు సరైనవి కావని అనిపించడం సహజం.అయితే, లోయా మరణానికి సంబంధించిన అనుమానాలతో పాటు ఆయన సోదరి ఒక అవినీతి ఆరోపణ కూడా వెలుగులోకి తెచ్చారు. ఈ కేసులో అమిత్షాను ఒడ్డునపడేస్తే వందకోట్లు ఇస్తామంటూ లోయాకు బోంబే హైకోర్టు ప్రధాన న్యాయమూర్తి మొహిత్ షా అంతకుముందు ఒక భారీ ఆఫర్ ఇచ్చినట్టు అనూరాధ చెబుతున్నది. అలాగే, ఆ తీర్పు చెబుతున్న రోజున మీడియా దానికి విశేషమైన ప్రాధాన్యం ఇవ్వకుండా ఉండేందుకూ, ప్రజల దృష్టి మరల్చేందుకు మరో ప్రముఖమైన వార్త వస్తుందని కూడా లోయాను బుజ్జగించినట్లు వారి ఆరోపణ. ఈ ప్రలోభాలకు తన సోదరుడు అంగీకరించకపోవడంతో అంతిమంగా ఆయన హత్యకు కుట్రపన్నారని కుటుంబీకుల వాదన. లోయా మరణం తరువాత ఆయన స్థానంలో వచ్చిన న్యాయమూర్తి మూడురోజుల పాటు విన్న వాదనల్లో సీబీఐకి కేటాయించింది పావుగంటేనట. అయినా, సీబీఐ అభ్యంతరం చెప్పలేదు, తీర్పుకు వ్యతిరేకంగా అప్పీలు చేయలేదు. ఇక, అమిత్ షాపై ఆరోపణలు కొట్టివేస్తూ కొత్త న్యాయమూర్తి తీర్పు చెప్పిననాడే ధోనీ టెస్ట్ క్రికెట్ నుంచి రిటైరవుతున్న ప్రకటన రావడంతో మీడియాలో ఈ తీర్పుకు ప్రాధాన్యం దక్కలేదు. ఇది కాకతాళీయం కూడా కావచ్చు. మొత్తంమీద లోయా మరణం సహజమైనది కాదనీ, ప్రణాళికాబద్ధంగా జరిగినదనీ, దీనివెనుక అమిత్షా తరఫున ఎవరి హస్తమో ఉన్నదని కుటుంబీకుల ఆరోపణల సారాంశం. మూడేళ్ళ తరువాత తిరిగిరాజుకున్న ఈ వివాదంపై మీడియాలో విస్తృతమైన చర్చ జరుగుతున్నప్పటికీ పాలకపక్షం నుంచి స్పందనలేదు. వారి స్పందనకంటే, ఒక హత్యతోనూ, అంతకుమించి ఒక అవినీతి ఆరోపణతోనూ ముడివడిన అంశం కనుక దీనిపైన స్వతంత్ర సమగ్ర విచారణ జరగడం అవసరం. ఒక న్యాయమూర్తి మరణంపై ఆయన కుటుంబీకులకు ఉన్న అనుమానాలను, మరణం చుట్టూ అల్లుకున్న భిన్నమైన వాదనలను పటాపంచలు చేయడానికి సుప్రీంకోర్టు పర్యవేక్షణలో ఈ విచారణ జరగడం సముచితంగా ఉంటుంది.
bhaarateeya janataparti adhyakshudu amit shanu sohrabuddin encounter vivaadam vadilettu ledu. ee kesunu gatamlo vichaarinchina cbi pratyeka nyaayasthaanam jadji maranam meeda ippudu kottagaa anumaanaalu regutunnayi. brizgopal harikishan loya moodella kritam gundepotutho maraninchadamtho aayana sthaanamlo vachina nyaayamuurti tana teerputho ee kesunu keelakamaina malupu tippesaaru. amit shanu nirdoshigaa oddunapadesina ee keelakamaina parinaamaaniki justis loya maranam pratyakshamgaano, parokshamgaano dohadapadindi kanuka, aa maranam meeda ippudu kutumbeekulu velibuchutunna anumaanaalaku visaeshamaina praadhaanyam unnadi. loya tandri, sodarito ‘karawan’ magagin prachurinchina intervio anantaram patrikalu, chaanellu rangamloki digi loya maranaaniki sambandhinchina bhinnamaina vaadanalanu vinipistunnaayi. kutumbeekule anumaanaalato paatu avineeti aaropanalu kuudaa chesina nepathyamlo supreenkortu paryavekshanhalo loya marana rahasyaanni chedinchaalanna demand oopandukuntunnadi.thoti nyaayamuurti kumarte vivaha vindu kosam 2014 navambaru 30na mumbai nunchi nagapur velli, akkada oo gestuhouslo basachesina loya gundepotutho maraninchaaru. aayananu prothsahinchi tamatho paatu teesukuvellina iddaru nyaayamuurtulu ippudu kutumbeekula vaadanalanu khandistunnaru. loyaku gundepotu vachindanna samacharam tamaku telipina tedeelu, samayam, aasupatriki taralinchina vidhaanam ityaadi amsaalapai kutumbeekulaku chala anumaanaalunnaayi. aatolu dorakani chotulo untuu ardharaatri autolo taralinchaamani cheppadam, ecg soukaryamleni aasupatrilo teesina eeseejeelo gundepotu rikaardu kaavadam, andulo loya paeru bhinnamgaa undatam, aayana maraninchinattugaa ardharatre tamaku cheppina, marnadu udayam 6.15 gantalaku maraninchinattugaa postumartam recordullo undatam vantivi kutumbeekula aaropanallo konni. loya maranampai tamaku ventane anumaanaalu raledanee, aayana gundepotutho maraninchinattugaane viswasinchaamanii, ayinappatiki postumartam nirvahinchaaranii, adhi kuudaa taamevvaruu raakamundu, tama aamodam lekunda hadavudiga jarigindani vaari vaadana. tana sodarudi medameeda, chokka venukabhaagampai tanaku endipoyina raktapu marakalu kanipinchaayanii, talapai gayalunnayani, cony postumartam nivedikalo veeti prastaavana ledani swayamgaa dactor kuudaa ayina loya sodari anooraadha aaropistunnaaru. ika, mrutadehaanni puurveekula graamam kaategaavlo khananam cheyalanna nirnayamloonuu tama paatra emiledani vaarantunnaaru. aa graamaanni gurtinchi nirnayinchadamloonuu, mrutadehaanni taralinchadamloonuu ee iddaru nyaayamuurtulatoe paatu eeshwar baheti ane vyakti keelakamaina paatra pooshinchaadata. itadu auresses kaaryakartata. loya selphonnu kutumbeekulaku appaginchavalasindi poliisulu kaga, vaaramrojula taruvaata ee eeshwar puurtigaa caldeta tudichesina fonnu kutumbeekulaku ichadata. loyaku gundepotu vachina kshanamlo modata dande aasupatriki, akkada nunchi meditrina aasupatriki taralinchina nyaayamuurtulu bhushan gaway, suneel kutumbeekula aaropanalanu teevramgaa khandistunnaru. medialo pramukhamgaa vastunna vaarivaadanalu chusinappudu kutumbeekulu velibuchutunna anumaanaalu sarainavi kaavani anipinchadam sahajam.ayithe, loya maranaaniki sambandhinchina anumaanaalato paatu aayana sodari oka avineeti aaropana kuudaa veluguloki tecchaaru. ee kesulo amitshaanu oddunapadeste vandakotlu istaamantuu loyaku bombe hycortu pradhaana nyaayamuurti mohit shaa antakumundu oka bhari affer ichinattu anooraadha chebutunnadi. alaage, aa teerpu chebutunna rojuna media daaniki visaeshamaina praadhaanyam ivvakunda undendukuu, prajala drushti maralchenduku maro pramukhamaina vaarta vastundani kuudaa loyanu bujjaginchinatlu vaari aaropana. ee pralobhaalaku tana sodarudu angeekarinchakapovadamtho antimamgaa aayana hatyaku kutrapannarani kutumbeekula vaadana. loya maranam taruvaata aayana sthaanamlo vachina nyaayamuurti moodurojula paatu vinna vaadanallo cbik ketayinchindi pavugantenata. aina, cbi abhyantaram cheppaledu, teerpuku vyatirekamgaa appeelu cheyaledu. ika, amit shapai aaropanalu kottivestu kotta nyaayamuurti teerpu cheppinanade dhonee test cricket nunchi ritairavutunna prakatana raavadamtho medialo ee teerpuku praadhaanyam dakkaledu. idhi kaakataaleeyam kuudaa kaavachhu. mottammeeda loya maranam sahajamainadi kaadanii, pranaalikaabaddhamgaa jariginadanee, deenivenuka amitsha tarafuna evari hastamo unnadani kutumbeekula aaropanala saaraamsam. moodella taruvaata tirigiraajukunna ee vivaadampai medialo vistrutamaina charcha jarugutunnappatiki palakapaksham nunchi spandanaledu. vaari spandanakante, oka hatyathonu, antakuminchi oka avineeti aaropanatonuu mudivadina amsam kanuka deenipaina swatantra samagra vichaarana jaragadam avasaram. oka nyaayamuurti maranampai aayana kutumbeekulaku unna anumaanaalanu, maranam chuttu allukunna bhinnamaina vaadanalanu pataapanchalu cheyadaaniki supreenkortu paryavekshanhalo ee vichaarana jaragadam samuchitamgaa untundi.